er to links fra et website bedre end et?
det kan det godt være. det kommer an på, hvordan dine links optræder. nogle gange er det lige omvendt.
hvis du for eksempel har et link i bunden af alle siderne på et andet website, så vil det ofte tælle mindre end et enkelt link, der er velplaceret på en relevant og prominent side på samme website.
men bliver du ofte nævnt i flere forskellige og relevante artikler på et website, så giver det lidt ekstra værdi, end hvis der kun er et link. særlig værdifuldt er det, hvis de forskellige links går til forskellige relevante sider på dit website med de forskellige keywords, der nu er de bedste. dem du gerne vil have destinationssiderne til at ranke på.
du kan dog aldrig få mere linkværdi ud af et andet website, end en andel af den værdi, sitet har at dele ud af. flere links booster således ikke linkværdien, det giver dig bare en lidt større andel af den i forhold til andre, der også linkes til.
jeg oplever nogle gange folk, der meget ensidigt linkbuilder ved at deltage i alverdens tråde på debatter: for eksempel på iværksætterdebatten amino.dk, med forskellige links til deres site. de får naturligvis lidt ekstra ud af det for hvert ekstra link, men de ville få meget mere ud af det, hvis de i stedet for brugte kræfterne på at få flere links fra flere forskellige websites fra forskellige domæner og webservere.